ΕΙΣΑΓΩΓΗ

**ΠΑΡΟΥΣΙΑΣΗ ΕΤΑΙΡΕΙΑΣ ……………………………………………..**

|  |
| --- |
| **ΣΤΟΙΧΕΙΑ ΕΠΙΧΕΙΡΗΣΗΣ** |
| Πλήρης Επωνυμία | CHOCOTIME A.E., ΒΙΟΜΗΧΑΝΙΑ ΠΑΡΑΓΩΓΗΣ ΚΑΚΑΟ ΚΑΙ ΣΟΚΟΛΑΤΑΣ |
| Διακριτικός Τίτλος | CHOCOTIME A.E. |
| Νομική Μορφή | ΑΝΩΝΥΜΟΣ ΕΤΑΙΡΕΙΑ |
| ΑΦΜ | 094006864 |
| Έτος Ίδρυσης | 1927 |
| Πλήρης Διεύθυνση Έδρας Επιχείρησης | ΕΛΕΥΘΕΡΙΟΥ ΒΕΝΙΖΕΛΟΥ 69, ΔΗΜΟΣ ΝΕΟΥ ΦΑΛΗΡΟΥ, ΝΟΜΟΥ ΑΤΤΙΚΗΣ |
| Αντικείμενο Δραστηριότητας | ΒΙΟΜΗΧΑΝΙΑ ΠΑΡΑΓΩΓΗΣ ΚΑΚΑΟ ΚΑΙ ΣΟΚΟΛΑΤΑΣ |
| Κατηγορία NACE | 1584 |
| Πλήρης διεύθυνση χώρου δραστηριοτήτων (site) που θα υλοποιηθεί η επένδυση | ΕΛΕΥΘΕΡΙΟΥ ΒΕΝΙΖΕΛΟΥ 69, ΔΗΜΟΣ ΝΕΟΥ ΦΑΛΗΡΟΥ, ΝΟΜΟΥ ΑΤΤΙΚΗΣ |
| Εκδότης και Αριθμός Άδειας Λειτουργίας | ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΑΘΗΝΩΝ – ΠΕΙΡΑΙΩΣ, ΝΟΜΑΡΧΙΑΚΟ ΔΙΑΜΕΡΙΣΜΑ ΠΕΙΡΑΙΑ, ΔΙΕΥΘΥΝΣΗ ΒΙΟΜΗΧΑΝΙΑΣ & ΟΡΥΚΤΟΥ ΠΛΟΥΤΟΥ, Β82/Φ14 ΠΕΙ 174 |
| Εκτίμηση μέσου αριθμού μονίμως απασχολούμενου προσωπικού για το έτος 2005 | ΣΥΝΟΛΟ: | 504 |

Το 1927 ξεκινάει ένα εργοστάσιο παραγωγής σοκολάτας στην οδό Πειραιώς, στο Νέο Φάληρο, όπου βρίσκεται μέχρι σήμερα. Φιλοδοξία των ιδρυτών είναι να γίνουν σοκολατοποιοί.

Στη συνέχεια η CHOCOTIME Α.Ε. εξαγοράζει την εταιρεία NASKO A.E., σημαντική βιομηχανία παραγωγής καραμέλας και άλλων ζαχαρωδών προϊόντων. Η εξαγορά αυτή σηματοδότησε την ανάπτυξη της CHOCOTIME στον κλάδο της καραμέλας στην Ελλάδα, με πολλές γνωστές μάρκες προϊόντων όπως οι γεμιστές καραμέλες Nasko φρούτων, Baloo, Ο-MAMY και άλλες.

Τα θεμέλια του σημερινού μεγέθους της CHOCOTIME, ως μια από τις μεγαλύτερες Ελληνικές βιομηχανίες σοκολατοειδών και ζαχαρωδών προϊόντων, τοποθετούνται μετά τον Δεύτερο Παγκόσμιο Πόλεμο. Αρχικά δημιουργείται (1956) η εμπορική εταιρεία 'Αδελφοί Ι. Κωτσιόπουλοι, η οποία αναλαμβάνει την αποκλειστική διάθεση των προϊόντων της CHOCOTIME καθώς και των προϊόντων της ΝΑΣΚΟ. Με έδρα στον Πειραιά (Λουδοβίκου 22) και το πρώτο της κατάστημα στο εμπορικό κέντρο της Αθήνας (Αθηνάς 43γ) η νεοσύστατη αυτή εταιρεία θέτει τις βάσεις του σημερινού δικτύου πωλήσεων και διανομής της εταιρείας.

Λίγο αργότερα η CHOCOTIME αφομοιώνει την εταιρεία ΝΑΣΚΟ Α.Ε. και αποκτά πλέον την σημερινή της μορφή με παραγωγή ευρείας γκάμας ζαχαρωδών και σοκολατοειδών προϊόντων. Σταδιακά έρχεται και η επέκταση της εταιρείας σε νέους κλάδους ζαχαρωδών όπως τσίχλες, γκοφρέτες, σοκοπάστες, καθώς και στα κρουασάν.

Σταθμοί στην εξέλιξή της CHOCOTIME αποτελούν οι σημαντικές επενδύσεις στην Άρτα, με την δημιουργία εργοστασίου παραγωγής γκοφρέτας, καθώς και η δημιουργία (1994) υπερσύγχρονης μονάδας παραγωγής κρουασάν.

Επίσης η απόκτηση της εταιρείας ΙΝΤΕΡΙΑ Α.Ε. που παράγει το προϊόν με το εμπορικό σήμα Nucrema έδωσε στην CHOCOTIME την δυνατότητα εισόδου στην αγορά σοκοπάστας (φουντουκόπαστας). Πρόσφατα, η απόκτηση της σοκαλατοποιίας Mabel (1999), η οποία εξειδικεύεται σε εποχιακά/ εορταστικά προϊόντα (Πασχαλινά & Χριστουγεννιάτικα), σε σοκολατίνια και άλλα σοκολατοειδή, προσφέρει ένα ακόμα βήμα εξάπλωσης και ανάπτυξης της εταιρείας στον κλάδο της. Η Mabel είναι η μόνη Ελληνική εταιρεία που σε βιομηχανική κλίμακα παράγει τα γνωστά σοκολατίνια της με λικέρ και φυσικούς χυμούς φρούτων.

Τα παραγόμενα από την εταιρεία CHOCOTIME προϊόντα πληρούν τις τεθείσες για κάθε προϊόν προδιαγραφές και εξασφαλίζουν την υγιεινή και την ασφάλεια του καταναλωτή. Για την επίτευξη αυτών των στόχων λειτουργεί σύστημα ποιοτικού ελέγχου και σύστημα HACCP. Η εφαρμογή του συστήματος HACCP σύμφωνα με την οδηγία 93/43 της Ε.Ε., εξασφαλίζει τον καταναλωτή από φυσικούς, χημικούς και μικροβιολογικούς κινδύνους.

**1.2 Παρεχόμενα προϊόντα**

Η μονάδα της CHOCOTIME στο Φάληρο καλύπτει μια ευρεία γκάμα ζαχαρωδών και σοκολάτας που περιλαμβάνει την κλασική πλάκα σοκολάτα σε πολλές γεύσεις, γεμιστές σοκολάτες (candy bars) με ποικιλία γεμίσεων, μια μεγάλη γκάμα σε σοκολατάκια σε συσκευασίες δώρου αλλά και πρακτικές συσκευασίες για το σπίτι, ποικιλία καραμελών, με επικάλυψη σοκολάτας και γέμιση ή σκέτα με γέμιση και σοκοπάστες σε διαφορετικές συσκευασίες.

Πέραν των προϊόντων για τον καταναλωτή, η CHOCOTIME έχει και μια ευρεία γκάμα προϊόντων/ πρώτων υλών ζαχαροπλαστικής. Οι κουβερτούρες της εταιρείας έχουν το μεγαλύτερο μερίδιο στην Ελληνική αγορά και προσφέρουν στον Έλληνα ζαχαροπλάστη τις βάσεις για τη δημιουργία γλυκών άριστης ποιότητας και γεύσης.

Τα παραγόμενα προϊόντα της μονάδας στο Φάληρο είναι σοκολάτες, κακάο σκόνη, καραμέλες, φριαντίζ. Αναλυτικά τα παραγόμενα προϊόντα της μονάδας με την εμπορική ονομασία τους είναι:

**Α. Σοκολάτες:** Κλασσικές σοκολάτες σε πλακίδια, όπως γάλακτος, αμυγδάλου και υγείας. Σοκολάτες γάλακτος, υγείας και λευκή σε διάφορους τύπους και συνδυασμούς π.χ. με ολόκληρα ή κομμένα, αμύγδαλα και φουντούκια. Διάφορες σοκολάτες όπως, παιδική σοκολάτα με περισσότερο γάλα, γεμιστή σοκολάτα Serano, Break διαφόρων τύπων π.χ. με ολόκληρα αμύγδαλα, ολόκληρα φουντούκια, σταφίδες ξηρούς καρπούς, Corn Flakes, γάλακτος, υγείας, λευκή με σταφίδες, αμύγδαλα και φουντούκια. Γεμιστές Βreak με γέμιση καρύδας, φράουλας, πραλίνας και καπουτσίνο.

Β. **Σοκολατίνια Assorties** (nougatine, amaretto, praline, moka), σοκολατίνια Serano, Bitter και Noisetta σε κασετίνες και σακουλάκια.